Եվգենի Սավոյացի

Եվգենի Սավոյացի (Eugen von Savoyen, ), արքայազն, ավստրիական զորավար, ռազմական և քաղաքական գործիչ։ Ֆելդմարշալ (1693), գեներալիսսիմուս (1697)։ Առաջին անգամ աչքի է ընկել 1683-ին թուրքերի դեմ մղված Վիեննայի ճակատամարտում։ 1689-ից գլխավորելով Իտալիայում գտնվող ավստրական զորքերը՝ հաղթանակներ է տարել ֆրանսիացիների դեմ։ 1697-ին Զենտայի մոտ ջախջախել է թուրքերին՝ ստիպելով կնքել Կարլովիցի հաշտությունը (1699)։ Իսպանական ժառանգության համար մղվող պատերազմում (1701 -1714) հաղթել է ֆրանսիական, ֆրանս-բավարական զորքերին (1704, 1706, 1709), իսկ 1712-ին պարտություն է կրել։ 1716-1718-ի ավստրո-թուրքական պատերազմում հաղթել է թուրքերին ն գրավել Բելգրադը (1717)։ 1714-1724-ին եղել է Հարավային Նիդերլանդների փոխարքա, ճնշել հակահաբսբուրգյան շարժումը։ Հանդես է եկել Ավստրիայի, Պրուսիայի և Ռուսաստանի համագործակցության օգտին՝ ընդդեմ Ֆրանսիայի և Թուրքիայի։ Նա մի շարք բարեփոխումներ է մտցրել բանակում։ Ստեղծել է եզակի գրադարան և արվեստի հուշարձանների հավաքածու։

Ծանոթագրություններ 

Գեներալիսիմուսներ
Թոքաբորբից մահացածներ
Ավստրիայի քաղաքական գործիչներ
Ֆելդմարշալներ